Tunnelen består av to rør, hvert med tre filer. Mellom disse to ligger et ekstra, smalere rør som kan brukes i nødstilfeller. Tunnelens lukkede del er utført som en synketunnel, bygget opp av 5 elementer (fire 115 meter lange og en på 87,5 meter) som er 30,9 meter brede og 8,95 meter høye. Innkjørslene i begge ender ble bygget ved at tørrdokker ble laget på stedet. Innkjørselen på vestsiden er 320 meter lang, mens den østlige er 530 meter.